పానకాలస్వామి దేవాలయం (కొండమీది గుడి) మెట్ల మొదట్లో ఈ శాసనం ఉంది. శ్రీ కృష్ణదేవరాయలచే ఈ శాసనం ప్రతిష్ఠింపబడినదని చెబుతారు. వాస్తవానికి ఇది రాయల మహామంత్రి సాళువ తిమ్మరుసుకు చెందినది. 1515 జూన్‌ 23 న శ్రీ కృష్ణదేవరాయలు కొండవీటిని జయించి ఈ శాసనం వ్రాయించాడు. రాయల విజయాన్ని సూచించే ఈ స్తంభాన్ని జయ స్తంభం అన్నారు. అమరావతి పాలకుడైన నాదెండ్ల తిమ్మయ్య ఇచ్చిన 19 దానశాసనాల ప్రసక్తికూడా దీనిపై ఉంది. దీనిలోని 198వ వరుస నుండి 208వ వరుస వరకు మూడు ముఖ్యమైన చారిత్రక సమాచారాలు ఉన్నాయి. 
<poem>
198. గతి మిధున క్రోధఖెలా మనోగ్నం ప 
199. రా వారాంకాకారం తటపుట ఘటితొత్థ 
200. లతాలం థటాకం కృత్వా నాదిండ్లయప్ప 
201. భు రక్రుతతరాం విప్రసాధాథుకూరౌ 
202. శాకాబ్దే గజరామ వార్ధిమహిగే ధాథ్రా 
203. ఖ్యవర్షే ఘనం ప్రాసాదం నవహేమకుం 
204. భకలిథం రమ్యం మహామంతపం స్రిమన్మం 
205. గళ షైల నఢ హరయే నాదింద్లయప్ప ప్రభు 
206. గ్రామం మంగళ శైలవామకమపి ప్రాధాత్‌ 
207. నృసింహాయచ శాకబ్దే బ్రహ్మవహ్ని శృ 
208. తిశశిగణితే చేశ్వరాఖ్యే వర్షే రేటూరి గ్రామ 
</poem>
1516లో ఒక మండపం తొమ్మిది కుంభాలను నిర్మించారు. ఇప్పటి 11 అంతస్తుల గాలి గోపురానికి అప్పట్లో మూడంతస్థులే ఉండేవి. ఆ మూడింటిని తిమ్మయ్య కట్టించాడని ప్రతీతి. శాసనం ప్రకారం నరసింహస్వామి గుడికి ఈ పట్టణాన్ని దానమిచ్చారు. దేవునికి దానమిచ్చిన ఈ భాగాలను దేవభూమి లేదా దేవస్థాన గ్రామంగా పిలిచేవారు కనుక విజయనగర రాజ్యంలో మంగళగిరి ఒక దేవభూమి.

మంగళగిరి పట్టణంలోని మౌలిక సౌకర్యాలు
గాలిగోపురం
జయ స్తంభం - కృష్ణదేవరాయల శాసనం
మహా మంగళగిరి